text: [{"text_idx": "#000004", "text": "Sum ein go\u0301\u00f0ur koppur av te smakkar v\u00e6l. Altso ein ordiligur ein, ikki ein, i\u00f0 er gj\u00f8rdur vi\u00f0 teposum, men ein har man bru\u0301kar si\u0301lu og leys tebl\u00f8\u00f0."}, {"text_idx": "#000005", "text": "Eg eri sto\u0301rnjo\u0301tari av te. Eg drekki hv\u00f8nn dag liturvi\u0301s av te, ofta gj\u00f8rt a\u0301 skjo\u0301tasta ha\u0301tt, teposar av slagnum Typhoo ella Tetley i\u0301 eina termokannu, vatn omana\u0301 og so drekki eg alla kannuna \u2013 vi\u00f0 mjo\u0301lk u\u0301ti\u0301 sja\u0301lvandi, ordiligar drekkamunnar."}, {"text_idx": "#000006", "text": "A\u0301 arbei\u00f0inum havi eg eitt Chelseakru\u0301ss, i\u00f0 tekur umlei\u00f0 ein ha\u0301lvan litur. Ta\u00f0 er so deiligt. Eg eri heilt givin at drekka kaffi til arbei\u00f0is, plagdi at drekka fleiri litrar av kaffi, men ta\u00f0 er ikki super fyri magan, so ta\u00f0 gavst eg vi\u00f0. So nu\u0301 er ta\u00f0 te eisini ta\u0301 eg eri til arbei\u00f0is."}, {"text_idx": "#000007", "text": "Eg havi drukki\u00f0 drekkamunnar, si\u0301\u00f0an eg var sma\u0301drongur, fyrstu a\u0301rini lunka\u00f0ar vi\u00f0 sukuri i\u0301, men sum tanna\u0301ringur droppa\u00f0i eg sukuri\u00f0, og drakk te vi\u00f0 mjo\u0301lk. Vi\u00f0 a\u0301runum gj\u00f8rdist te\u2019i\u00f0 heitari og mjo\u0301lkin minni, og nu\u0301 er ein deiliga heitur drekkamunnur naka\u00f0 av ti\u0301 besta eg fa\u0301i."}, {"text_idx": "#000008", "text": "M\u00e6r da\u0301mar best svart te. Frukt te, blo\u0301mu te, gr\u00f8nt te, hvi\u0301tt te og urta te siga m\u00e6r ikki naka\u00f0 serligt. Ti\u0301 var eg ikki s\u00f8rt illa vi\u00f0, ta\u0301 eg kom til hu\u0301s undir Kongavar\u00f0a sunnukv\u00f8ldi\u00f0. Eg og ekskonan skiftast at bu\u0301gva her saman vi\u00f0 synunum. Men eg kom heim til eitt hu\u0301s, har eingir teposar vo\u0301ru. Eg fo\u0301r at leita i\u0301 ska\u0301pum og skuffum, men fann ongar teposar yvirh\u00f8vur, ju\u0301 gamani\u0301 okkurt fruktsvans, men einki ordiligt. Ta\u00f0 var um reppi\u00f0, at eg ringdi at skelda Barbaru, men lat vera fyri fri\u00f0s skuld."}, {"text_idx": "#000009", "text": "Aftast i\u0301 einum ska\u0301pi fann eg nakrar posar av leysum te, har var urta te, hvi\u0301tt te, jo\u0301la te og kv\u00e6de te. Eg visti, at m\u00e6r ikki da\u0301mdi naka\u00f0 av hinum, so eg valdi kv\u00e6de te. Ta\u00f0 var ok, men eg hugsa\u00f0i at eg ma\u0301tti fara at keypa m\u00e6r teposar dagin eftir. Hetta gloymdi eg sja\u0301lvandi, og aftur dagin eftir gloymdi eg ta\u00f0. So ta\u0301 eg mikudag endiliga kom framvi\u00f0 tehyllunum i\u0301 Miklagar\u00f0i, so mundi eg ikki fingi\u00f0 afturhald."}, {"text_idx": "#000010", "text": "450 teposar av slagnum Tetley og so posar vi\u00f0 leysum Ceylon og vistfr\u00f8\u00f0iligum Earl Grey vo\u0301ru endaliga u\u0301rsliti\u00f0, ho\u0301ast fleiri a\u00f0rir pakkar lo\u0301gu i\u0301 vogninum ta\u00f0 einu l\u00f8tuna."}, {"text_idx": "#000011", "text": "So nu\u0301 siti eg her, vi\u00f0 einum dampandi heitum kru\u0301ssi av Ceylon te, bryggja i\u0301 si\u0301lu og varnist aftur, hvussu gott te kann smakka, bara man bru\u0301kar eitt li\u0301ti\u00f0 vet av k\u00e6rleika til at bryggja ta\u00f0."}]